รบกวนคุณช่วยตอบผมทีครับ ผมมีอาการปวดหลังมานานเป็นเดือนกว่าๆแล้วครับ ปวดทุกวัน บางทีมีอาการปวดไมเกรนซีกขวาด้วย ตอนนี้เป็นมากกว่าเดิม คือ ปวดหลังตรงข้างขวา ปวดขมับข้างขวา มือนิ้วชา และขาชา ทั้ง2ข้าง แต่ข้างขวาจะชามากกว่าข้างซ้ายครับ ตอนนี้ทรมานทั้งกลางวันและตอนนอนกลางคืนมากๆครับ ช่วยแนะนำแนวทางรักษาและสาเหตุที่เป็นให้หน่อยครับ ผมขอขอบ คุณไว้ล่วงหน้าด้วยนะครับ ขอบครับ
สวัสดีค่ะ การวินิจฉัยที่เป็นไปได้1.ปวดหัวไมเกรน2.ปวดหัวจากการใช้งาน3.ปวดหัวจากภาวะในสมองการปวดหัวไมเกรนคือปวดหัวที่เกิดจากการทำงานของสารสื่อประสาทที่ผิดปกติ มักเกิดในคนอายุน้อย อาจจะปวดได้ตั้งแต่ปานกลางถึงรุนแรงมาก มักปวดข้างเดียว และมีคลื่นไส้ร่วมด้วยการดูแลตัวเองเบื้องต้น นอนพักผ่อนมากๆ ควรนอนในที่สงบ ไม่มีสิ่งรบกวน รับประทานยาแก้อักเสบที่ไม่ใช่สเตียรอยด์ หลีกเลี่ยงสิ่งกระตุ้น (ถ้ามี) ที่ทำให้ปวดมากขึ้นควรไปพบแพทย์เมื่อปวดมากขึ้นเรื่อยๆ จนทำกิจวัตรประจำวันไม่ได้ ปวดจนต้องตื่นขึ้นมาเพราะปวด คลื่นไส้ อาเจียนมาก มีความผิดปกติของระบบประสาทร่วมด้วยเช่น แขนขาอ่อนแรง พูดลำบาก หน้าเบี้ยว มองเห็นภาพซ้อนส่วนเรื่องอาการปวดหลังนั้นอาจจะเกิดจากปวดกล้ามเนื้อจากการใช้งาน หรือปวดจากกระดูกสันหลังเสื่อม กระดูกสันหลังกดทับเส้นประสาท หากปวดมาก ควรพบแพทย์เช่นกัน การดูแลตัวเองคือควรงดการใช้งานหลัง ฝึกยืดเหยียดกล้ามเนื้อหลัง รับประทานยาแก้ปวดได้